ફેશન ટિપ્સ આપતા આપતા વૃષિકાએ પોતાના શોના પાત્ર પુચકી એટલે કે અસ્મિતા અંગે જણાવ્યું હતું કે સિટી ઑફ જૉય કહેવાતા કોલકાતાની પૃષ્ઠભૂમિમાં આકાર લેતા શોમાં ઍક્ટરો વૃષિકા મહેતા (પુચકી ઉર્ફે અસ્મિતા) અને મનીષ ગોપલાની (શાંતનુ તરીકે) મુખ્ય ભૂમિકામાં છે. પુચકી અત્યંત સ્વતંત્ર અને આત્મવિશ્વાસથી સભર છે. તે એક સુંદર છોકરી છે જેનો ઉછેર કોલકતામાં સોનાગાછીના રેડ લાઇટ વિસ્તારમાં થયો છે. તે મોટી થવાની સાથે નિર્ભય, સ્વતંત્ર છોકરી બને છે જે પોતાની શરતોએ જીવવા માગે છે અને એક એનજીઓ સાથે કામ કરે છે અને તે પહેરઓઢે ઘણી સાદી સરલ છતાં ખૂબ જ એલિગન્ટ છે.